এস এম নাজমুল হক ইমন, বগুড়া জেলা প্রতিনিধিঃ বগুড়ায় হেরোইন রাখার দায়ে জামাই-শাশুড়িকে ৫ বছরের সশ্রম কারাদন্ড ও ১০ হাজার টাকা জরিমানা, অনাদায়ে আরো ১ বছরের সশ্রম কারাদন্ডাদেশ দিয়েছে আদালত। রোববার বগুড়ার অতিরিক্ত দায়রা জজ আদালত নং ৩ এর বিচারক নিতাই চন্দ্র সাহা এই রায় দেন। দন্ডপ্রাপ্তরা হলো জামাই মাসুদ রানা (৩০)। সে  বগুড়ার সান্তাহারের কলসা গ্রামের কসিমউদ্দিনের পুত্র। মাসুদ রানার শ্বাশুড়ির নাম রুবী খাতুন (৪৮)। সে সান্তাহার চা বাগানের শামছুক হকের স্ত্রী। মাসুদ রানা জামিনে মুক্তি পেয়ে পলাতক রয়েছে।  মামলা সূত্রে জানা গেছে, ২০০৪ সালের ১ মার্চ সান্তাহার পুলিশ ফাঁড়ির টি এসআই (শহর সাব-ইন্সপেক্টর) মঞ্জুরুল হক ভূঁইয়া সঙ্গীয় ফোর্স নিয়ে আসামি রুবীর বাড়ি তল্লাশি চালিয়ে ১২ পুরিয়া হেরোইন ও তার মেয়ে জামাই মাসুদ রানার কাছ থেকে ৮ পুরিয়া হেরোইন উদ্ধার করা হয়। হেরোইন রাখার দায়ে জামাই-শ্বাশুড়িকে তখন এসআই মঞ্জুরুল হক গ্রেফতার করেন। এ  ব্যাপারে থানায় একটি মামলা দায়ের করা হয়। দীর্ঘ শুনানি শেষে আদালত আজ এ রায় ঘোষণা করেন।